CELEX: 62020CN0473
Language: fi
Date: 2020-09-30 00:00:00
Title: Asia C-473/20: Ennakkoratkaisupyyntö, jonka Sofiyski rayonen sad (Bulgaria) on esittänyt 30.9.2020 – ”INVEST FUND MANAGEMENT” AD v. Komisiya za finansov nadzor

14.12.2020   
            
            
               FI
            
            
               Euroopan unionin virallinen lehti
            
            
               C 433/32
            
         
      Ennakkoratkaisupyyntö, jonka Sofiyski rayonen sad (Bulgaria) on esittänyt 30.9.2020 – ”INVEST FUND MANAGEMENT” AD v. Komisiya za finansov nadzor
      (Asia C-473/20)
      (2020/C 433/40)
      Oikeudenkäyntikieli: bulgaria
      
         Ennakkoratkaisua pyytänyt tuomioistuin
      
      Sofiyski rayonen sad
      
         Pääasian asianosaiset
      
      
         Kantaja:”INVEST FUND MANAGEMENT” AD
      
         Vastaaja: Komisiya za finansov nadzor
      
         Ennakkoratkaisukysymykset
      
      
                  1)
               
               
                  Mikä merkitys unionin lainsäätäjän oli tarkoitus antaa tarjousesitteeseen sisältyvien keskeisten tietojen käsitteelle, sellaisena kuin sitä käytetään siirtokelpoisiin arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta 13.7.2009 annetun Euroopan parlamentin ja neuvoston direktiivin 2009/65/EY (1) ([– –] EUVL 2009, L 302, s. 32) 72 artiklassa?
               
            
                  2)
               
               
                  Onko 13.7.2009 annetun Euroopan parlamentin ja neuvoston direktiivin 2009/65/EY 69 artiklan 2 kohtaa tulkittava siten, että tietojen, jotka tarjousesitteessä on ainakin oltava ja jotka mainitaan liitteessä I olevassa A luettelossa, jokainen muuttaminen kuuluu aina kyseisen direktiivin 72 artiklassa tarkoitetun keskeisten tietojen käsitteen alaan, joten tarjousesite on saatettava ajan tasalle määräajassa?
               
            
                  3)
               
               
                  Jos toiseen ennakkoratkaisukysymykseen vastataan kieltävästi, onko katsottava, että tiedot, jotka koskevat tietyn rahastoyhtiön hallituksen sellaisten jäsenten, jotka eivät kuulu yhtiön toimivaan johtoon ja joille ei ole siirretty hallinnollisia tehtäviä, vaihtumista, kuuluvat keskeisten tietojen käsitteeseen, sellaisena kuin tätä käsitettä käytetään 13.7.2009 annetun Euroopan parlamentin ja neuvoston direktiivin 2009/65/EY 72 artiklassa?
               
            
                  4)
               
               
                  Onko 13.7.2009 annetun Euroopan parlamentin ja neuvoston direktiivin 2009/65/EY 99 a artiklan r alakohtaa tulkittava siten, että seuraamuksen määrääminen rahastoyhtiölle – kunkin sen hoitaman sijoitusrahaston osalta – on sallittua ainoastaan silloin, kun rahastoyhtiö laiminlyö toistuvasti sijoittajille annettavia tietoja koskevat velvoitteet, jotka on asetettu niiden kansallisten säännösten mukaisesti, joilla kyseisen direktiivin 68–82 artikla on saatettu osaksi kansallista lainsäädäntöä?
               
            
         (1)  EUVL 2009, L 302, s. 32.